Source: http://www.echr.coe.int/Pages/home.aspx?p=applicants/slk&c=fra
Timestamp: 2015-11-27 11:50:55+00:00

Document:
Requérants Slovaque
Président Guido Raimondi Visites officielles
Ouverture de l'année judiciaire 2015
20 ans du PDH
Rapports de recherche sur la jurisprudence Aperçu de la jurisprudence
Statistiques mensuelles 2015
Statistiques annuelles - 2014
Informations en slovaque
Ako predložiť sťažnosť platným spôsobom
Ak ste sa rozhodli obrátiť sa na Súd, uistite sa, že Vaša sťažnosť zodpovedá požiadavkám Pravidla 47 Rokovacieho poriadku Súdu. Uvedené Pravidlo stanovuje, ktoré informácie a dokumenty musia byť predložené.
Neposkytnutie čo i len jednej informácie alebo dokumentu požadovaného Pravidlom 47 ods. 1 a 2 bude mať za následok, že sťažnosť nebude preskúmaná Súdom. Je preto nevyhnutné, aby boli vyplnené všetky časti formulára sťažnosti.
Začatie konania (francúzska verzia)
Sťažnosť predložená platným spôsobom bude preskúmaná Súdnom. To však ešte neznamená, že bude vyhlásená za prijateľnú.
Predložiť sťažnosť Súdu
Nový formulár sťažnosti je k dispozícii od 1. januára 2014. Iný formulár nie je možné použiť (Pravidlo 47).
Je potrebné stiahnuť si (z internetovej stránky Súdu) formulár sťažnosti, vyplniť ho, vytlačiť a poslať ho Súdu poštou spolu s príslušnými dokumentmi.
Nežiadajte Súd o zaslanie papierovej verzie formulára a vytlačte si ju sami. Ušetríte tým čas a znížite riziko zmeškania lehoty na predloženie Vašej sťažnosti.
Formulár sťažnosti Poznámky k vyplneniu formulára sťažnosti Skupinové sťažnosti a viacerí sťažovatelia
Vaša sťažnosť Európskemu súdu pre ľudské práva
Tento dokument popisuje jednotlivé fázy konania, v ktorom Súd skúma predložené sťažnosti. Jeho účelom je zodpovedať základné otázky, ktoré si môžu klásť sťažovatelia, najmä po odoslaní ich sťažností Súdu.
Vaša sťažnosť Súdu – ako ju predložiť a ako bude prebiehať jej spracovanie (francúzska verzia)
Zaslanie sťažností
Sťažnosti musia byť Súdu zaslané poštou na túto adresu:
Upozornenie: zaslanie sťažnosti faxom už neprerušuje plynutie lehoty šiestich mesiacov.
Ako vyplniť formulár sťažnosti na internetovej stránke
Vezmite prosím na vedomie, že formuláre na tejto webovej stránke budú správne fungovať iba s programom Adobe Reader 9 alebo jeho nasledujúcimi verziami (k dispozícii na stiahnutie na adrese www.adobe.com). Uložte prosím kópiu formulára lokálne pred jeho vyplnením pomocou Adobe Reader, následne ho vytlačte a odošlite Súdu poštou.
Formulár plnomocenstva
Tento formulár na udelenie plnomocenstva má byť použitý len v prípade, ak sťažovateľ nemal právneho zástupcu v čase vyplňovania formulára sťažnosti, alebo ak si sťažovateľ želá zmeniť svojho právneho zástupcu uvedeného vo formulári sťažnosti po jeho predložení Súdu.
Otázky a Odpovede „Otázky a Odpovede“ sú určené pre prípadných budúcich sťažovateľov.
Praktická príručka o prijateľnosti
Praktická príručka o kritériách prijateľnosti je určená predovšetkým pre advokátov, ktorí si prajú predložiť Súdu sťažnosť. Popisuje podmienky prijateľnosti, ktoré musí sťažnosť spĺňať.
Priebeh spracovania sťažností
Tento diagram zobrazuje priebeh spracovania sťažnosti Súdom podľa toho, ktorá z jeho formácií vec posudzuje.
Zjednodušená schéma spracovania sťažnosti Súdom podľa sudcovskej formácie
Videoklip o podaní sťažnosti
Tento videoklip obsahuje návod ako vyplniť formulár sťažnosti tak, aby bola sťažnosť preskúmaná Súdom.
Videoklip „Ako predložiť sťažnosť platným spôsobom“" (francúzska verzia)
Videoklip o podmienkach prijateľnosti
Tento videoklip vysvetľuje hlavné podmienky prijateľnosti, ktorých splnenie sa vyžaduje pre podanie sťažnosti Súdu.
Oficiálne texty
Európsky dohovor o ľudských právach Rokovací poriadok Súdu (francúzska verzia)
Predbežné opatrenia Praktické informácie
Čo sú to predbežné opatrenia?
Keď Európsky súd pre ľudské práva (ďalej len „Súd“) prijme sťažnosť, dotknutému štátu môže nariadiť, aby dočasne prijal určité opatrenia platné dovtedy, kým Súd danú vec nepreskúma. Zvyčajne to znamená, že Súd štátu nariadi, aby sa zdržal určitého konania, napr. aby nevrátil osobu do krajiny, kde by jej údajne hrozila smrť alebo mučenie.
Žiadosti o predbežné opatrenia (Praktické pokyny) (francúzska verzia)
Všeobecná prezentácia (francúzska verzia)
Tematický dokument o predbežných opatreniach (francúzska verzia)
Ako sa obrátiť na súd:
Súd zriadil špeciálne faxové číslo na zasielanie žiadostí o predbežné opatrenia: +33 (0)3 88 41 39 00
Treba vziať na vedomie, že ak sa toto číslo nepoužije, je možné, že Súd sa žiadosťou nebude zaoberať okamžite, najmä počas období prázdnin. Z týchto dôvodov je potrebné zasielať všetku korešpondenciu týkajúcu sa predbežných opatrení na toto číslo.
Faxy a listy sa prijímajú:
v pondelok až piatok od 8:00 h do 16:00 h*
So žiadosťami zaslanými po 16:00 sa Súd v daný deň spravidla už nezaoberá. (Zoznam štátnych sviatkov a dní pracovného pokoja)
Žiadosti o predbežné opatrenia musia byť v maximálnej možnej miere úplné a stručné. Ak však faxové podanie obsahuje viac ako desať strán, odporúča sa ho odoslať vo viacerých častiach. Umožní to jeho prijatie a spracovanie optimálnym spôsobom.
* Miestny čas (GMT +1)
Informácie a dokumenty, ktoré treba pripojiť k žiadosti
Na prvej strane dokumentu uviesť tučným písmom:
Kontaktná osoba (meno a kontaktné údaje): ..
V prípadoch vyhostenia alebo vydania je potrebné tiež uviesť:
Premiestnenie sa očakáva (deň, hodina a miesto určenia): ...
Žiadosť musí byť odôvodnená, konkrétna a úplná. Žiadosti o predbežné opatrenie musia byť predložené Súdu so súhlasom sťažovateľov a podľa možnosti by k nim mal byť priložený vyplnený formulár sťažnosti. Pokiaľ žiadosť podáva zástupca sťažovateľa, vyplnený a podpísaný formulár na udelenie plnomocenstva musí byť odoslaný okamžite alebo bezodkladne v priebehu nasledujúcich dní.
Priložte kópie všetkých rozhodnutí súvisiacich so žiadosťou, najmä relevantné rozhodnutia vnútroštátnych súdov ako i iných orgánov.
Priložiť kópie všetkých ďalších dokumentov, ktoré odôvodňujú tvrdenia predložené Súdu.
Súd vyhovie žiadostiam o predbežné opatrenia len pri splnení jasne stanovených podmienok, a síce v prípadoch, keď existuje hrozba závažných porušení Dohovoru.
Veľká časť žiadostí o predbežné opatrenia nespĺňa požiadavky v dôsledku čoho sú odmietnuté.
Informovanie o ďalšom vývoji
Po podaní žiadosti o predbežné opatrenie sa vyžaduje, aby sťažovatelia alebo ich zástupcovia zabezpečili predloženie informácií o ďalšom vývoji. Najmä je nevyhnutné informovať Súd o každej zmene pokiaľ ide o situáciu sťažovateľov alebo iné okolnosti (napr. získanie povolenie na pobyt alebo návrat do krajiny ich pôvodu). Zástupcovia sťažovateľov musia informovať Súd z vlastnej iniciatívy a bezodkladne o prípadnej strate kontaktu s klientom.
Užitočné odkazy Všetky dokumenty v slovenčine
Judikatúra (preklady do slovenského jazyka)
Informácie v iných jazykoch
Nezamieňať
Podpisy a ratifikácie
Výhrady a prehlásenia
Predbežné opatrenia - štatistika (iba v angličtine)
Predbežné opatrenia podľa zmluvných strán Dohovoru a cieľových krajín (iba v angličtine)

References: Súd 
 Súd 
 súd 
 Súd 
 Súd 

Súd 
 Súd 
 Súd 

Súd 
 Súd 
 Súd